Perfect Illusion

„Perfect Illusion“ – amerikiečių atlikėjos Lady Gaga pirmasis singlas iš penktojo studijinio albumo Joanne, išleistas 2016 m. rugsėjo 9 d. Gaga parašė ir prodiusavo šią dainą kartu su Kevin Parker, Mark Ronson ir BloodPop. Rugsėjo 20 dieną dainininkė pristatė dainos videoklipą, kurio premjera įvyko serialo Screem Queens premjeros metu, per amerikiečių FOX kanalą.

Įrašymas ir kompozicija 
Lady Gaga parašė ir prodiusavo „Perfect Illusion“ kartu su Mark Ronson, Kevin Parker ir BloodPop. Daina įrašyta keliose studijose – Shangri La (liet. Šangri La) studijoje, Malibu, Kalifornijoje, Jungtinėse Valstijose. Prodiuseris Ronson sesijos metu sakė: „Lady Gaga yra labai įsijautusi ir įsitraukusi į kūrybos procesą. Ji mėgsta tik sėdėti prie pianino ir būgnų. Taip pat ji turi nuostabų balsą.“ Lyriškai, „Perfect Illusion“ yra apie „highest of highs and lowest of lows“ (liet. pakilimus ir nukritimus) santykiuose, kurie galiausiai tapo rūgštūs. Dėl to ir kilo šis dainos pavadinimas. Interviu su iHeartRadio metu Gaga dainą apibūdino taip: „ši daina kaip „moderni ekstazija“… Mes radome saldų, paprastą būdą kaip tai pavadinti. Mane užplūsta adrenalinas, kai kiekvieną kartą aš išgirstu šią dainą.“ Interviu su „Rolling Stone“ metu BloodPop teigė, kad: „tai roko daina, kuri privers jus šokti“. Rašymo metu žodžiai buvo keičiami kasdien.

Išleidimas ir kūryba 
2016 m. gegužės mėnesį portalas „Idolator“ rašė, kad Gaga dirba studijoje kartu su Ronson, taip pat su BloodPop ir Kevin Parker. Mark Ronson vėliau į savo paskyrą socialiniame tinklalapyje „Instagram“ įkėlė nuotrauką, kurioje buvo Lady Gaga, taip pat po ja parašyta „illusion“. Gaga, pasirodžiusi „iHeart“ medijoje atskleidė, kad bus išleista nauja muzika. Į tą patį socialinį tinklalapį įkėlė 12 nuotraukų, kurios sudarė mozaiką, atskleidžiančią dainos pavadinimą.

Singlas išleistas rugsėjo 9 dieną. Pirmiausiai pasirodė Niujorke, JAV, radijo stotyje „WKKF“ ir Sidnėjuje, Australijoje „KIIS“ 106.5. Data buvo atskleista per klaidą atlikėjos oficialiame puslapyje, šio puslapio koduose – keturios dainos ištraukų nuorodos. Gaga atskleidė singlo išleidimo datą per savo paskyras socialiniuose tinklalapiuose. Ji taip pat įkėlė nuotraukų koliažą, kuriose atlikėja matoma dainos kūrimo procese; matomi dainos žodžiai – „I don’t need eyes to see / I felt you touchin' me / High like amphetamine / Maybe you’re just a dream“. Kita nuotrauka („stopkadras“) pristatyta iš atlikėjos videoklipo, kuriame Gaga sėdi kitam žmogui ant pečių ir suka laidinį mikrofoną aplink publiką. „Paper“ žurnalo atstovė Carey O’Donnell singlo albumo viršelį pavadino ikonišku ir negailėjo komplimentų dėl sunkiojo metalo ir funk stiliaus išvaizdos. Iki išleidimo daina jau buvo pakilusi į pirmąją vietą „Billboard – Twitter Real-Time“ tope.

Rugsėjo 8 dieną atlikėja savo oficialiame puslapyje ir asmeninėse paskyrose socialiniuose tinklalapiuose „Instagram“ ir „Twitter“ pasidalino 16 sekundžių trukmės dainos ir videoklipo ištrauka.

Gaga pasirodė BBC Radio 1 radijo studijoje, rubrikoje Breakfast Show (liet. pusryčių šou) rugsėjo 9 dieną, kartu su šios laidos vedėju Nick Grimshaw ir pristatė singlą „Perfect Illusion“.

Komanda 
 Prodiuseriai – Mark Ronson, Kevin Parker, BloodPop ir Lady Gaga.
 Lady Gaga – vokalas, dainos autorė
 Kevin Parker – gitara, sintezatorius, būgnai, dainos autorius
 Josh Homme – gitara
 BloodPop – sintezatorius, dainos autorius
 Mark Ronson – gitara, sintezatorius.
 Joshua Blair – įrašai
 David "Squirrell" Covell – įrašų asistentas
 Justin Smith – įrašų asistentas
 Barry McCready – įrašų asistentas
 Serban Ghenea – garso įrašymo technikas
 John Hanes – garso įrašymo techniko asistentas

Šaltinis - Qobuz

Kritika 
„The Daily Telegraph“ žurnalistė Alice Vincent dainai skyrė keturis balus iš galimų penkių. Ji teigė: „mane džiugina, kad Lady Gaga grįžo į Just Dance stiliaus erą: paprasta, daina „užkabina“. Ši daina yra nuostabi šokių aikštelei ir užpildytam stadionui.“ Richard S. iš „The Guardian“ šlovino atlikėjos vokalą ir teigė, kad šiam vokalui nereikia jokios korekcijos, tačiau jis labiau iškritikavo dainos muziką.

Debiutas 
Jungtinėse Valstijose tope Billboard Mainstream Top 40 „Perfect Illusion“ debiutavo 31 ir Billboard Adult Pop Songs – 32 vietoje, iš karto po to, kai daina buvo grojama iHeartMedia radijo stotyje. Tai tapo atlikėjos 16 daina, kuri debiutavo šiuose top’uose.

Daina debiutavo 14 vietoje Australijoje ir 31 vietoje Naujojoje Zelandijoje. „Perfect Illusion“ atsidūrė 12 vietoje Jungtinėje Karalystėje (UK Singles Chart). Remiantis „Music Week“, parduota 30 830 dainos kopijų. Daina debiutavo 4 vietoje UK Singles Downloads Chart ir 28 vietoje Official Audio Streaming Chart. Prancūzijoje (French Singles Chart) singlas pakilo į pirmą vietą, pardavus 2820 kopijų.

Videoklipas 
Remiantis „New York Post“ šaltiniu, vaizdo klipas buvo filmuojamas dykumoje, kuri yra netoli Los Andželo. Filmavimas truko dvi dienas. Stilių kūrė ilgametis atlikėjos draugas ir dizaineris Brandon Maxwell. Videolipą režisavo Ruth Hogben ir Andrea Gelardin, kurie taip pat fotografavo singlo albumo viršelį. Savo socialinių tiklalapių paskyrose Lady Gaga paskelbė, kad vaizdo įrašo premjera vyks rugsėjo 20 dieną, serialo „Scream Queens“ premjeros metu per FOX televizijos kanalą.

Gyvas atlikimas ir pasirodymas televizijoje 
Pirmą kartą „Perfect Illusion“ daina gyvai pristatyta buvo Londone, Moth naktiniame klube, rugsėjo 10 dieną. Atlkikėja tuo metu vilkėjo labai trumpus marškinėlius, kurie vos dengė moters krūtis ir trumpus šortus. Pasirodymo metu dainininkė sau virš galvos suko laidinį mikrofoną. Dainos fragmentas buvo naudojamas serialo „Amerikietiška siaubo istorija“ šeštojo sezono reklamoje.

Top

Išleidimo istorija

Šaltiniai

Nuorodos 
 Dainos žodžiai  MetroLyrics puslapyje.
 Oficialus Lady Gaga puslapis

2016 singlai
Lady Gaga dainos